Дешархоша йоккха программа гайтира: говза нохчийн хелхарш дира, лекхира зевне эшарш, йийшира нохчийн маттана лерина байташ. Цул сов, зала чохь д1ахьуш бара бераша, суртдиллархочо Абаева Бирланта а исбаьхьа-хаза дехкинчу суьртийн гайтам. Алиевс, Падаровс а мероприятин поэзин дакъа хаъал т1едуьзира шайн стихаш лаккхарчу пох1мица ешарца. Ладог1архоша дика т1еийцира цушиннан Даймахке, къоме, матте а болу безам ч1аг1бо лирика. Цул т1аьхьа хьешаша совг1атна х1усамдайшна шайн книгаш елира. Х1усамдай а ца бисира юьстах – бераша дехкина суьрташ, цхьацца кхиа совг1аташ дира цара шаьш долчу баьхкинчарна.